钦定古今图书集成/明伦汇编/闺媛典/第080卷 > 李胜任妻褚氏
## 钦定古今图书集成/明伦汇编/闺媛典/第080卷 > 李胜任妻褚氏

按《兖州府志》：褚氏，峄县廪生李胜任妻。夫亡，事舅姑
孝，教诸子严，戚党莫不敬之。壬午兵至，长子在门欲
奉母出城，氏曰：“姑丧在室，义不可去。”同其姊徐氏集
家属，喻以大义曰：“时事至此，只有一死，吾当为若辈
先。”城破，泣伏姑柩之侧。或劝逃匿，曰：“逃匿得脱，不过
多活几年耳，不若守正而毙。”遂死。之子在门亦从死。